Lanzaroten igaz kevesebb turista fordul meg, mint a szomszédos szigeteken ennek ellenére én egy hajszállal drágábbnak éreztem ezt a helyet, mint a Kanári-szigetek többi tagját. Míg a sörért Fuerteventurán 2,50,- eurót fizettünk, addig itt a legtöbb helyen 3,- euróért csapolták. A kávé és a víz nagyjából ugyanannyiba kerülnek. A legnagyobb különbséget az árakban az éttermekben éreztük. Mindent összevetve Lanzarote még így sem a drága úticélokhoz tartozik. Még mindig sokkal olcsóbb, mint mondjuk Ibiza, vagy Santorini szigetén.